
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  18ης/23 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 148/2023
Στη Λευκάδα σήμερα στις 20 του μηνός Ιουνίου, του έτους 2023, ημέρα Τρίτη και ώρα 15:00 ήρθε σε δημόσια, τακτική δια ζώσης συνεδρίαση το Δημοτικό Συμβούλιο Λευκάδας, στο Διοικητήριο (αίθουσα πολλαπλών χρήσεων), σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 καθώς και τις δ/ξεις του άρθρου 41 του Ν. 4954/22 & την υπ’ αρ. 375/39167/02-06-2022 Εγκύκλιο του ΥΠ.ΕΣ., ύστερα από την με αρ. πρωτ: 14769/16.6.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                                Παρόντες                                                                           Απόντες

	1
	Ρόκκος Στυλιανός (Πρόεδρος)
	1
	Τσιρογιάννης Γεώργιος

	2
	Λύγδας Σπυρίδων
	2
	Σολδάτος Θεόδωρος

	3
	Βικέντιος Νικόλαος 
	3
	Ζουριδάκης Ευτύχιος 

	4
	Σολδάτος Χαρίλαος
	4
	Σαρανταένας Ιωάννης

	5
	Αργυρός Νικόλαος 
	5
	Αραβανή Χριστίνα

	6
	Σκληρός Φίλιππος 
	6
	Γιαννούτσος Χαράλαμπος 

	7
	Γαζής Αναστάσιος 
	7
	Γιαννιώτης Παναγιώτης

	8
	Σολδάτος Γεώργιος
	8
	Χαλικιάς Ευάγγελος

	9
	Μαργέλη Μαρία 
	9
	Γληγόρης Κων/νος

	10
	Κοντογιώργης Σπυρίδων
	10
	Ζαβιτσάνος Πέτρος

	11
	Δρακονταειδής Κων/νος
	11
	Λάζαρης Απόστολος

	12
	Σέρβος Κων/νος
	12
	Λιβιτσάνος Ιωάννης

	13
	Γληγόρης Χρήστος
	13
	Κονιδάρης Κων/νος

	14
	Κωνσταντινίδη Ρεκατσίνα Σεβαστή 
	14
	

	15
	Βερροιώτης Ευάγγελος
	15
	(οι οποίοι δεν συμμετείχαν, 

	16
	Βεροιώτης Αλέξανδρος
	16
	 αν και κλήθηκαν νόμιμα)

	17
	Μελάς Γεράσιμος
	17
	

	18
	Τυπάλδος Νικόλαος
	18
	

	19
	Περδικάρης Αθανάσιος
	19
	

	20
	Γαζής Νικόλαος 
	20
	

	21

	22

	23

	24

	32
	
	32
	

	33
	
	33
	


Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι (20)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Η Δ.Σ. Κωνσταντινίδη Ρεκατσίνα Σεβαστή αποχώρησε πριν την έναρξη της Η.Δ. 

Ο Δ.Σ. Λιβιτσάνος Ιωάννης, προσήλθε πριν την συζήτηση του 11ου θέματος της Η.Δ.

ΘΕΜΑ 5ο: Απόφαση ∆.Σ. για την 1η τροποποίηση της Προγραμματικής Σύμβασης, μεταξύ Δήμου Λευκάδας και Δήμου Μεγανησίου για την υλοποίηση της πράξης με τίτλο "Δράσεις για την διαχείριση απορριμμάτων στο Δήμο Μεγανησίου"  

 




Εισηγητής: Χαράλαμπος Καλός, Δήμαρχος


Το θέμα εισηγείται ο Αντιδήμαρχος κ. Αναστάσιος Γαζής, ο οποίος  έθεσε υπόψη των μελών του Δημ. Συμβουλίου τα εξής:
«Έχοντας υπόψη:

1.την με αρ. πρωτ. οικ 319/28-1-2021 (ΑΔΑ:ΨΜΞΣ7ΛΕ-00Π) Απόφαση Περιφερειάρχη Ιονίων Νήσων που αφορά την ένταξη της πράξης " Δράσεις για την διαχείριση απορριμμάτων στο Δήμο Μεγανησίου " με κωδικό ΟΠΣ 5062139 στο Επιχειρησιακό Πρόγραμμα "Ιόνια Νησιά 2014-2020 " με ύψος προϋπολογισμού 1.945.484,31€. 

 2. την με αρ. πρωτ. οικ. 998/27-05-2020 (ΙΟΝ 85) πρόσκληση της Ειδικής  Υπηρεσίας Διαχείρισης του Επιχειρησιακού Προγράμματος  "Ιονίων Νήσων 2014-2020" για την υποβολή προτάσεων στο πλαίσιο του Άξονα προτεραιότητας  2, όπως ισχύει.

3. την με αρ. πρωτ. 7546/26-05-2020 αίτηση χρηματοδότησης πράξης του Δήμου μας προς την Ειδική Υπηρεσία Διαχείρισης ΕΠ Ιονίων Νήσων για την ένταξη της πράξης στο Επιχειρησιακό Πρόγραμμα «Ιονίων Νήσων 2014-2020», και το έγγραφο συμπληρωματικών στοιχείων και τα συνημμένα σε αυτό στοιχεία. 

4. Την με αριθμ. 273/2021 (ΑΔΑ ΩΞ2ΦΩΛΙ-Ι5Δ) Απόφαση της Οικονομικής Επιτροπής του Δήμου Λευκάδας με την οποία επικαιροποιήθηκε το σχέδιο της προγραμματικής.

5. Την με αριθμ. 110/2021 (ΑΔΑ 642ΘΩΛΖ-ΩΩΟ) Απόφαση της Οικονομικής Επιτροπής του Δήμου Μεγανησίου με την οποία επικαιροποιήθηκε το σχέδιο της προγραμματικής.

    6. Την από 15-6-2023 επικαιροποιημένη προγραμματική σύμβαση μεταξύ Δήμου Λευκάδας και Δήμου Μεγανησίου για την υλοποίηση της πράξης με τίτλο "Δράσεις για την διαχείριση απορριμμάτων στο Δήμο Μεγανησίου"  

7. Την με αριθμ.              Απόφαση Δημοτικού Συμβουλίου Λευκάδας με την οποία εγκρίθηκε η 1η Τροποποίηση της . Προγραμματικής Σύμβασης, μεταξύ Δήμου Λευκάδας και Δήμου Μεγανησίου για την υλοποίηση της πράξης με τίτλο "Δράσεις για την διαχείριση απορριμμάτων στο Δήμο Μεγανησίου"

8. Την με αριθμ.              Απόφαση Δημοτικού Συμβουλίου Μεγανησίου με την οποία εγκρίθηκε η 1η Τροποποίηση της . Προγραμματικής Σύμβασης, μεταξύ Δήμου Λευκάδας και Δήμου Μεγανησίου για την υλοποίηση της πράξης με τίτλο "Δράσεις για την διαχείριση απορριμμάτων στο Δήμο Μεγανησίου
         εισηγούμαι 

1. Την έγκριση της 1ης τροποποίησης της από 15/6/2021 υπογεγραμμένης Προγραμματικής Σύμβασης μεταξύ του Δήμου Λευκάδας (φορέας υλοποίησης) και του Δήμου Μεγανησίου (κύριος του έργου-φορέας λειτουργίας), για τη πράξη " Δράσεις για την διαχείριση απορριμμάτων στο Δήμο Μεγανησίου" το οποίο αποτελεί αναπόσπαστο τμήμα της παρούσας και συγκεκριμένα το άρθρο 4 " Διάρκεια " ως εξής «Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του σε πλήρη λειτουργία από το Φορέα Υλοποίησης στον Κύριο του Έργου και όχι αργότερα από την 31η Δεκεμβρίου 2023, και τροποποιείται αναλόγως το ΠΑΡΑΡΤΗΜΑ Ι»

2) Την εξουσιοδότηση του Δημάρχου Λευκάδας για την υπογραφή της τροποποίησης της προγραμματικής σύμβασης και οποιοδήποτε άλλο έγγραφο απαιτηθεί για το σκοπό αυτό.»
Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ
1) Την έγκριση της 1ης τροποποίησης της από 15/6/2021 υπογεγραμμένης Προγραμματικής Σύμβασης μεταξύ του Δήμου Λευκάδας (φορέας υλοποίησης) και του Δήμου Μεγανησίου (κύριος του έργου-φορέας λειτουργίας), για τη πράξη " Δράσεις για την διαχείριση απορριμμάτων στο Δήμο Μεγανησίου" το οποίο αποτελεί αναπόσπαστο τμήμα της παρούσας και συγκεκριμένα το άρθρο 4 " Διάρκεια " ως εξής «Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του σε πλήρη λειτουργία από το Φορέα Υλοποίησης στον Κύριο του Έργου και όχι αργότερα από την 31η Δεκεμβρίου 2023, και τροποποιείται αναλόγως το ΠΑΡΑΡΤΗΜΑ Ι» ως εξής:

ΠΡΟΓΡΑΜΜΑΤΙΚΗ  ΣΥΜΒΑΣΗ

Μεταξύ των :

«Δήμου Μεγανησίου»

και

 «Δήμου Λευκάδας»

Για την Πράξη:

«Δράσεις για την διαχείριση απορριμμάτων στο Δήμο Μεγανησίου»
ΠΡΟΓΡΑΜΜΑΤΙΚΗ ΣΥΜΒΑΣΗ
Στην Λευκάδα σήμερα την …………..…του έτους 2023, ημέρα της εβδομάδος……………………., οι παρακάτω φορείς καλούμενοι στο εξής «συμβαλλόμενοι»:

I. τον Δήμο Μεγανησίου  με ΑΦΜ 090134594  που εδρεύει  στο  Μεγανήσι Λευκάδος  όπως εκπροσωπείται νόμιμα από τον Δήμαρχο Δάγλας Παύλος, και ο οποίος θα αποκαλείται στο εξής χάριν συντομίας ως «Κύριος του Έργου» 

II. τον Δήμο Λευκάδος με ΑΦΜ 997916281  που εδρεύει στη Λευκάδα  όπως εκπροσωπείται νόμιμα από τον Δήμαρχο Καλός Χαράλαμπος, και ο οποίος θα αποκαλείται εφεξής στην παρούσα χάριν συντομίας «Φορέας Υλοποίησης»

Έχοντας υπόψη:


1. τις διατάξεις του άρθρου 100 του Ν.3852/2010 (ΦΕΚ 87Α'/2010), ) όπως τροποποιήθηκε με το άρθρο 179 του Ν. 4555/2018 (ΦΕΚ 133/Α’/19-7-2018) και ισχύει

2. Το Ν. 4314/2014 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2014-2020» (ΦΕΚ 265 Α/23-12-2014) όπως έχει τροποποιηθεί με το Ν. 4328/2015 (ΦΕΚ 51/Α/14-05-2015) και το Ν. 4331/2015 (ΦΕΚ 69/Α/02-07-2015) και ισχύει το Ν. 4331/2015 (ΦΕΚ 69/Α/02-07-2015) και ισχύει

3. Την με αριθ 21/2020 (ΑΔΑ:6Π24ΩΛΖ-6ΑΓ) απόφαση του Δημοτικού Συμβουλίου του Δήμου Μεγανησίου με την οποία αποφασίστηκε η σύναψη της παρούσας προγραμματικής σύμβασης με τον Δήμο Λευκάδος ως Δικαιούχου της ως άνω πράξης 

4. Την με αριθ35/2020(ΑΔΑ 6ΡΧΨΩΛΙ-7ΝΠ) απόφαση του Δημοτικού Συμβουλίου του Δήμου Λευκάδος με την οποία αποφασίστηκε η σύναψη της παρούσας προγραμματικής σύμβασης με τον Δήμο Μεγανησίου ως φορέα πρότασης της ως άνω πράξης 

5. Η με αριθμ 7546/26-5-2020 αίτηση χρηματοδότησης του Δήμου Λευκάδας προς την ΕΥΔ ΕΠ Ιονίων Νήσων για χρηματοδότηση της υπόψη πράξης στο Επιχειρησιακό Πρόγραμμα «Ιονίων Νήσων 2014 - 2020»καθώς και το με αριθμ.22823/11-12-2020 έγγραφο του Δήμου Λευκάδας για την αποστολή συμπληρωματικών στοιχείων της πράξης. 

6. Η με αριθμ 319/28-01-2021 (ΑΔΑ ΨΜΞΣ7ΛΕ-00Π) απόφαση του Περιφερειάρχη Ιονίων Νήσων, η οποία αφορά την ένταξη της πράξης στο Επιχειρησιακό Πρόγραμμα Περιφέρεια Ιόνια Νησιά (ΕΠ ΠΙΝ) 2014-2020 με κωδικό ΟΠΣ 5062139 με προϋπολογισμό 1.945.484,31€.

7. Την με αριθ 273/2021(ΑΔΑ .ΩΞ2ΦΩΛΙ-Ι5Δ) απόφαση του Οικονομικής Επιτροπής του Δήμου Λευκάδος με την οποία επικαιροποιήθηκε το σχέδιο της προγραμματικής σύμβασης 

8. Την με αριθ 110/2021(ΑΔΑ 642ΘΩΛΖ-ΩΩΟ.) απόφαση του Οικονομικής Επιτροπής του Δήμου Μεγανησίου με την οποία επικαιροποιήθηκε το σχέδιο της προγραμματικής σύμβασης 

9. Την με αριθμ.              Απόφαση Δημοτικού Συμβουλίου Λευκάδας με την οποία εγκρίθηκε η 1η Τροποποίηση της . Προγραμματικής Σύμβασης, μεταξύ Δήμου Λευκάδας και Δήμου Μεγανησίου για την υλοποίηση της πράξης με τίτλο "Δράσεις για την διαχείριση απορριμμάτων στο Δήμο Μεγανησίου"

10. Την με αριθμ.              Απόφαση Δημοτικού Συμβουλίου Μεγανησίου με την οποία εγκρίθηκε η 1η Τροποποίηση της . Προγραμματικής Σύμβασης, μεταξύ Δήμου Λευκάδας και Δήμου Μεγανησίου για την υλοποίηση της πράξης με τίτλο "Δράσεις για την διαχείριση απορριμμάτων στο Δήμο Μεγανησίου

συμφωνούν, συνομολογούν και συναποδέχονται τα εξής:

ΠΡΟΟΙΜΙΟ

Ο Κύριος του Έργου, στο πλαίσιο του Επιχειρησιακού Προγράμματος ΙΟΝΙΑ ΝΗΣΙΑ προγραμματίζει την υλοποίηση της πράξης «Δράσεις για την διαχείριση απορριμμάτων στο Δήμο Μεγανησίου», η οποία θα αναφέρεται στο εξής χάριν συντομίας «το Έργο».

Δεδομένου ότι:

· ο Κύριος του Έργου δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως δικαιούχου του προς υλοποίηση Έργου, σύμφωνα με τις προβλεπόμενες ρυθμίσεις της προγραμματικής περιόδου 2014-2020, 

· ο δε Φορέας Υλοποίησης διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση του εν λόγω έργου, 

τα συμβαλλόμενα μέρη προβαίνουν, κατά τα προβλεπόμενα στο άρθρο 100 του Ν. 3852/2010, όπως τροποποιήθηκε και ισχύει, στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

Η παρούσα σύμβαση είναι προγραμματική και στηρίζεται στις διατάξεις του άρθρου 100 του Ν.3852/2010 (ΦΕΚ 87 Α'/2010) όπως τροποποιήθηκε και ισχύει μέχρι σήμερα

 Στη σύμβαση αυτή περιέχονται:

· Άρθρο 2: Δικαιώματα και οι υποχρεώσεις των συμβαλλομένων

· Άρθρο 3: Ποσά και πόροι χρηματοδότησης 

· Άρθρο 4: Διάρκεια 

· Άρθρο 5: Κοινή Επιτροπή Παρακολούθησης της Σύμβασης

· Άρθρο 6: Αντισυμβατική συμπεριφορά-συνέπειες

· Άρθρο7: Ευθύνη φορέα υλοποίησης

· Άρθρο 8: Εκπροσώπηση

· Άρθρο 9: Επίλυση διαφορών

· Άρθρο 10: Μεταφορά/απασχόληση προσωπικού- Χρήση υποδομών

· Άρθρο11: Ειδικοί όροι

· Άρθρο 12: Τελικές διατάξεις

ΑΡΘΡΟ 1ο ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

Αντικείμενο της παρούσας Προγραμματικής Σύμβασης αποτελεί η άσκηση της αρμοδιότητας υλοποίησης της Πράξης πράξης « Δράσεις για την διαχείριση απορριμμάτων στο Δήμο Μεγανησίου»,  («το Έργο») για λογαριασμό του Κυρίου του Έργου από το Φορέα Υλοποίησης. 

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Φορέας Υλοποίησης αναλαμβάνει την άσκηση για λογαριασμό του Κυρίου του Έργου της αρμοδιότητας να λειτουργήσει ως δικαιούχος του Έργου έναντι της Ειδικής Υπηρεσίας Διαχείρισης Περιφερειακού Επιχειρησιακού Προγράμματος Ιονίων Νήσων και να εκτελέσει τις παρακάτω ενέργειες (ενδεικτικά): 

1. Ωρίμανση του Έργου(έλεγχος πληρότητας, θεώρηση ή σύνταξη μελετών και λήψη των απαιτούμενων αδειοδοτήσεων και εγκρίσεων).

2. Οργάνωση και σχεδιασμό υλοποίησης.

3. Σύνταξη του Τεχνικού Δελτίου Πράξης για την ένταξη της στο ΕΠ

4. Σύνταξη ή/και Επικαιροποίηση διακηρύξεων.

5. Διενέργεια διαδικασιών ανάθεσης και επιλογής αναδόχου σύμφωνα με τη νομοθεσία Δημοσίων Συμβάσεων.

6. Υπογραφή των σχετικών συμβάσεων με αναδόχους, οι οποίες συνυπογράφονται από τον Κύριο του Έργου, εφόσον οι υπηρεσίες τιμολογούνται σε αυτόν.

7. Σύνταξη και υποβολή τεχνικών δελτίων υποέργων.

8. Διαχείριση και παρακολούθηση της υλοποίησης του Έργου.

9. Παρακολούθηση χρηματοροών και υποστήριξη του κυρίου του έργου στην εκτέλεση πληρωμών σε βάρος του προϋπολογισμού του Έργου.

10. Παραλαβή του Έργου στο σύνολό του (στις περιπτώσεις τεχνικών έργων έως και την οριστική παραλαβή) . 

11. Παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση.

Ο Φορέας Υλοποίησης, στις περιπτώσεις δημοσίων συμβάσεων τεχνικών έργων και μελετών, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων. Διευκρινίζεται ρητά στην περίπτωση αυτή ότι οι ανάδοχοι των τεχνικών έργων εκτελούν το έργο για λογαριασμό του Κυρίου του Έργου και ότι ο Φορέας Υλοποίησης ασκεί για λογαριασμό του Κυρίου του Έργου την αρμοδιότητα του δικαιούχου και της Αναθέτουσας αρχής.

ΑΡΘΡΟ 2ο ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

2.1. Ο Κύριος του Έργου αναλαμβάνει:

· Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.

· Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη του Έργου.

· Να παρέχει στο Φορέα Υλοποίησης τις αναγκαίες πληροφορίες και μελέτες που έχει στη διάθεσή του και να συνεργάζεται μαζί του για την κατάρτιση του Τεχνικού Δελτίου Πράξης.

· Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας. 

· Να διασφαλίσει τη διαθεσιμότητα στελεχών του, που γνωρίζουν σε βάθος τις δομές και τις λειτουργικές διαδικασίες και να διαθέσει στον Φορέα Υλοποίησης προσωπικό για την υλοποίηση του Έργου, κατά τα προβλεπόμενα στο άρθρο 10 της παρούσας.

· Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.

· Να προβαίνει στις απαιτούμενες ενέργειες για τη διασφάλιση της ομαλής χρηματοδότησης του Έργου, στην περίπτωση που ο Φορέας Υλοποίησης δεν έχει δική του ΣΑΕ 
· Να προβαίνει στις απαιτούμενες ενέργειες για την πραγματοποίηση των πληρωμών του έργου, με την υποστήριξη του Φορέα Υλοποίησης

· Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.

· Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου. 

2.2. Ο Φορέας Υλοποίησης αναλαμβάνει:

· Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας σύμβασης.

· Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.

· Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στην αρμόδια Ειδικής Υπηρεσίας Διαχείρισης Ε.Π. Περιφέρειας Ιονίων Νήσων.

· Να συνεργαστεί με τον Κύριο του Έργου για τη σύνταξη του Τεχνικού Δελτίου Πράξης και την υποβολή του στην Ειδικής Υπηρεσίας Διαχείρισης Ε.Π. Περιφέρειας Ιονίων Νήσων και να προβαίνει στις απαιτούμενες τροποποιήσεις του Τεχνικού Δελτίου Πράξης και στη σύνταξη των Τεχνικών Δελτίων Υποέργων. 

· Να τηρεί ως Δικαιούχος τους όρους χρηματοδότησης της απόφασης ένταξης πράξης σύμφωνα με τα οριζόμενα στο άρθρο 20 του ν. 4314/2014 και την Υπουργική Απόφαση Συστήματος Διαχείρισης 2014 - 2020. 

· Να καταρτίζει τα τεύχη διακήρυξης των διαγωνισμών.

· Να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του.

· Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.

· Να εξασφαλίσει (σε συνεργασία με τον Κύριο του Έργου) τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την απρόσκοπτη κατανομή των πιστώσεων.

· Να παρακολουθεί τις χρηματοροές του Έργου.

· Να υποστηρίζει τον Κύριο του Έργου στην πραγματοποίηση των πληρωμών του έργου.

· Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.

Για την απρόσκοπτη υλοποίηση του αντικειμένου της παρούσας σύμβασης, ο Φορέας Υλοποίησης - διοικητικά και επιχειρησιακά ικανός δικαιούχος έχει καταγράψει όλες τις υφιστάμενες μελέτες και αδειοδοτήσεις, οι οποίες περιλαμβάνονται στον Πίνακα 1 του Παραρτήματος ΙΙ, το οποίο αποτελεί αναπόσπαστο μέρος της παρούσας. Οι εκκρεμείς ενέργειες για την ωρίμανση του Έργου αναφέρονται στον Πίνακα 2 του Παραρτήματος ΙΙ, όπου τα συμβαλλόμενα μέρη ορίζουν ποιος εκ των δύο θα είναι υπεύθυνος για την πραγματοποίηση ή ολοκλήρωση τους.

Ο Φορέας Υλοποίησης στα πλαίσια της οικονομικής διαχείρισης του έργου, μεριμνά για την εξόφληση των παραστατικών, τα οποία έχουν εκδοθεί με στοιχεία οφειλέτη αυτά του Κυρίου του Έργου.

ΑΡΘΡΟ 3ο ΠΟΡΟΙ ΚΑΙ ΠΟΣΑ ΧΡΗΜΑΤΟΔΟΤΗΣΗΣ

Ο συνολικός προϋπολογισμός για την εκτέλεση του Έργου της προγραμματικής σύμβασης ανέρχεται στο ποσό των 1.945.484,31 συμπεριλαμβανομένου του Φ.Π.Α., εργολαβικού οφέλους, αναθεωρήσεων και απροβλέπτων.

Το ποσό αυτό μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης με τη σύμφωνη γνώμη της αρμόδιας Ειδικής Υπηρεσίας Διαχείρισης Περιφερειακού Επιχειρησιακού Προγράμματος Ιονίων Νήσων , εφόσον τροποποιηθούν όπως προβλέπεται τα χρηματοδοτικά στοιχεία της πράξης.

Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγκριση από τον Κύριο του Έργου.

ΑΡΘΡΟ 4o: ΔΙΑΡΚΕΙΑ

«Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του σε πλήρη λειτουργία από το Φορέα Υλοποίησης στον Κύριο του Έργου και όχι αργότερα από την 31η Δεκεμβρίου 2023, και τροποποιείται αναλόγως το ΠΑΡΑΡΤΗΜΑ Ι»

H διάρκεια υλοποίησης του Έργου καθορίζεται στο ΠΑΡΑΡΤΗΜΑ Ι και οποιεσδήποτε τροποποιήσεις της που υπερβαίνουν τους 6 μήνες γίνονται μετά από σύμφωνη γνώμη της Κοινής Επιτροπής Παρακολούθησης. 
ΑΡΘΡΟ 5ο ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ

Για την παρακολούθηση εκτέλεσης της παρούσας σύμβασης σύμφωνα με τα οριζόμενα στην παρ. 2α του άρθρου 100 του ν. 3852/2010, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα το Δήμο Λευκάδας.
Η Κοινή Επιτροπή Παρακολούθησης αποτελείται από : 
· έναν (1) εκπρόσωπο του Κυρίου του Έργου, ο οποίος ορίζεται Πρόεδρος της Επιτροπής με τον αναπληρωτή του
· Δύο(2) εκπρόσωπους του Φορέα Υλοποίησης με τους αναπληρωτές τους.
Το αργότερο εντός 15 ημερών από την έκδοση της απόφασης ένταξης της πράξης στο Επιχειρησιακό Πρόγραμμα «Ιόνια Νησιά», οι συμβαλλόμενοι φορείς και ο φορέας χρηματοδότησης ορίζουν τα μέλη της Κοινής Επιτροπής Παρακολούθησης.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη υπόδειξη τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. 
Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.
Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.
Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκειά της, σε σχέση με τη συγκεκριμένη πράξη. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν .
Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς. 
Λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, καθορίζονται με αποφάσεις της.

ΑΡΘΡΟ 6ο:ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

ΑΡΘΡΟ 7ο:ΕΥΘΥΝΗ ΦΟΡΕΑ ΥΛΟΠΟΙΗΣΗΣ

Ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του. Έναντι των τρίτων ο Φορέας Υλοποίησης ευθύνεται εις ολόκληρο από κοινού με τον Κύριο του Έργου.

ΑΡΘΡΟ 8ο: ΕΚΠΡΟΣΩΠΗΣΗ
Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης. 

ΑΡΘΡΟ 9ο: ΕΠΙΛΥΣΗ ΔΙΑΦΟΡΩΝ
Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια της Λευκάδας. 

ΑΡΘΡΟ 10ο: ΜΕΤΑΦΟΡΑ / ΑΠΑΣΧΟΛΗΣΗ ΠΡΟΣΩΠΙΚΟΥ – ΧΡΗΣΗ ΥΠΟΔΟΜΩΝ 

Προκειμένου να διευκολυνθεί η εκτέλεση του Έργου της παρούσας σύμβασης και στο πλαίσιο των συμφωνημένων δικαιωμάτων και υποχρεώσεων των συμβαλλομένων είναι δυνατή:

Α) η απασχόληση προσωπικού του Κυρίου του Έργου στο Φορέα Υλοποίησης αποκλειστικά για τις ανάγκες του συγκεκριμένου Έργου. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις. 

Β) η παραχώρηση της χρήσης ακινήτων, εγκαταστάσεων, μηχανημάτων και μέσων του Κυρίου Έργου στο Φορέα Υλοποίησης.

ΑΡΘΡΟ 11ο: ΕΙΔΙΚΟΙ ΟΡΟΙ
11.1 Υποκατάσταση. Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρέσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

11.2  Πνευματικά δικαιώματα. Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

11.3 Εμπιστευτικότητα. Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

ΑΡΘΡΟ 12ο: ΤΕΛΙΚΕΣ ΔΙΑΤΑΞΕΙΣ
Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Σε περίπτωση μη έγκρισης της χρηματοδότησης η σύμβαση αυτή δεν ισχύει.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τέσσερα  πρωτότυπα, έλαβε δε κάθε συμβαλλόμενος από δυο.

   Τα συμβαλλόμενα μέρη

Για τον Δήμο Μεγανησίου


     
      Για το Δήμο Λευκάδας

Παύλος Δάγλας




       Χαράλαμπος Καλός

Δήμαρχος Μεγανησίου



                    Δήμαρχος Λευκάδος

ΠΑΡΑΡΤΗΜΑ Ι

ΒΑΣΙΚΑ ΧΑΡΑΚΤΗΡΙΣΤΙΚΑ ΤΗΣ ΠΡΑΞΗΣ

1. Τίτλος Πράξης «Δράσεις για την διαχείριση απορριμμάτων στο Δήμο Μεγανησίου» 

1.1 τίτλος υποέργου 1:« Δράσεις για την διαχείριση απορριμμάτων στο Δήμο Μεγανησίου».

2. Φορέας πρότασης (κύριος του έργου) Δήμος Μεγανησίου

3. Δικαιούχος (Φορέας υλοποίησης): Δήμος Λευκάδας

4. Φορέας λειτουργίας: Δήμος Μεγανησίου

5. Φυσικό αντικείμενο της Πράξης 
 

Η πράξη αποτελείται από τις παρακάτω ομάδες και θα δημοπρατηθεί σύμφωνα με τις διατάξεις του Ν4412/2016:

Ομάδα 1:«Μονάδα κομποστοποίησης».

Ομάδα 2 :«Τεμαχιστής ογκωδών».

Ομάδα 3: «Φορτηγό μεταφοράς πρασίνων»

Ομάδα 4: «Καφέ κάδοι»

Ομάδα 5: «Δράσεις ευαισθητοποίησης-ενημέρωσης πολιτών»

Ομάδα 6: «Τεχνικός Σύμβουλος»

6. Στοιχεία χωροθέτησης της Πράξης: ΔΗΜΟΣ ΜΕΓΑΝΗΣΙΟΥ.

7. Προϋπολογισμός

	Προϋπολογισμός υποέργου 1
	1.313.394,31

	Προϋπολογισμός υποέργου 2 
	434.000,00

	Προϋπολογισμός υποέργου 3
	148.800,00

	Προϋπολογισμός υποέργου 4
	12.400,00

	Προϋπολογισμός υποέργου 5
	8.370,00

	Προϋπολογισμός υποέργου 6
	28.520,00

	Συνολικός προϋπολογισμός Πράξης
	1.945.484,31


8.Διάρκεια υλοποίησης 

	
	Διάρκεια σε μήνες

	υποέργο 1
	6

	υποέργο 2
	6

	υποέργο 3
	6

	υποέργο 4
	6

	υποέργο 5
	6

	υποέργο 6
	6

	Σύνολο Πράξης
	6


2) Την εξουσιοδότηση του Δημάρχου Λευκάδας για την υπογραφή της τροποποίησης της προγραμματικής σύμβασης και οποιοδήποτε άλλο έγγραφο απαιτηθεί για το σκοπό αυτό.

            Η απόφαση αυτή πήρε αρ. 148/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ

